CELEX: 32007X0222(01)
Language: sk
Date: 2007-02-22 00:00:00
Title: Dodatok k nariadeniu Európskeho parlamentu a Rady (ES) č. 1922/2006 z  20. decembra 2006 , ktorým sa zriaďuje Európsky inštitút pre rodovú rovnosť ( Ú. v. EÚ L 403, 30.12.2006 )

22.2.2007   
            
            
               SK
            
            
               Úradný vestník Európskej únie
            
            
               L 54/3
            
         
      DODATOK
   
   k nariadeniu Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť
   (Úradný vestník Európskej únie L 403 z 30. decembra 2006)
   K nariadeniu sa pridáva toto vyhlásenie:
   
      „VYHLÁSENIE RADY, EURÓPSKEHO PARLAMENTU A KOMISIE
      Rovnosť medzi ženami a mužmi je základnou zásadou Európskej únie. Cieľom Rady, Európskeho parlamentu a Európskej komisie je zvyšovať povedomie, združovať zdroje a vymieňať si skúsenosti v oblasti rodovej rovnosti najmä prostredníctvom zriadenia Európskeho inštitútu pre rodovú rovnosť.
      V súvislosti s organizáciou inštitútu sa Rada, Európsky parlament a Komisia nazdávajú, že riadiaca štruktúra, konkrétne počet zástupcov členských štátov v správnej rade, je daný osobitnou povahou Európskeho inštitútu pre rodovú rovnosť, a preto nepredstavuje precedens pre iné agentúry, ktoré sa prípadne zriadia v budúcnosti.
      S cieľom zabezpečiť pravidelné rotovanie členov vymenovaných Radou členské štáty sa rozdelia do troch skupín s deviatimi členmi podľa poradia nadchádzajúcich predsedníctiev. V prvom funkčnom období budú tvoriť zástupcov Rady členovia z prvých dvoch skupín členských štátov; v druhom funkčnom období sa zástupcovia Rady vyberú z tretej a prvej skupiny a v treťom funkčnom období z druhej a tretej skupiny a podobne aj v ďalších funkčných obdobiach (1). V prípade nového budúceho rozšírenia sa rotačný systém zodpovedajúcim spôsobom upraví.“
   
   
      (1)  Prvé funkčné obdobie (2007 – 2009):
   
               i)
            
            
               DE, PT, SI, FR, CZ, SE, ES, BE, HU; ii) PL, DK, CY, IE, LT, EL, IT, LV, LU.
            
         Druhé funkčné obdobie (2010 – 2012):
   
               iii)
            
            
               NL, SK, MT, UK, EE, BG, AT, RO, FI; i) DE, PT, SI, FR, CZ, SE, ES, BE, HU.
            
         Tretie funkčné obdobie (2013 – 2015):
   
               ii)
            
            
               PL, DK, CY, IE, LT, EL, IT, LV, LU; iii) NL, SK, MT, UK, EE, BG, AT, RO, FI.